# Nicolaus Schmidt

Nicolaus Schmidt (Arnis (Alemanya), 1 de gener de 1953) és un artista i activista alemany.

## Biografia

Nicolaus Schmidt va estudiar a la Universitat d'Arts Visuals d'Hamburg a principis dels anys 1970. Schmidt sempre ha contemplat la creació artística com un entre diversos camps d'actuació. En la seva etapa universitària va fundar la Rosa, una de les primeres revistes de l'incipient moviment gai. Als anys 1980 va sumar a la seva activitat artística la militància en favor de l'ajuda al desenvolupament. Entre 1984 i 1988 va ser coordinador general de l'organització d'ajuda a la infància Terre des hommes Alemanya. Des de 1991 viu com a artista visual independent al barri del Prenzlauer Berg (Berlín), on sovint exposa.

## Obra
### Intervencions

El 1982, Nicolaus Schmidt va unir l'art en l'espai públic amb la lluita per a l'ajuda al desenvolupament en l'«Acció Cerro Rico». Gràcies a una campanya mediàtica van recollir-se 100.000 llaunes d'alumini. Amb elles es va construir de manera simbòlica una gran muntanya platejada al centre d'Hamburg, que feia referència a la muntanya homònima Cerro Rico de Potosí a Bolívia. Amb aquesta acció volia recordar el saqueig històric de la riquesa dels pobles sud-americans per part de les nacions europees i cridar l'atenció davant del problema actual del treball infantil en aquesta zona. L'Acció Cerro Rico ha servit com a exemple a moltes campanyes de sensibilització a favor de l'ajuda al desenvolupament.
El 2008, amb Christoph Radke va col·laborar en l'espai públic amb l'obra Reconcstrucció! durant el desè Portes Obertes al Cabanyal, València. En aquest projecte els artistes protesten contra la demolició parcial del barri, de gran valor històric i arquitectònic per la construcció d'una carretera de connexió del centre de la ciutat amb la platja.

### Projectes (Pintura i Fotografia)

Des de finals dels anys 1980 Nicolaus Schmidt es dedica als morfogrames. Morfogrames són una forma de lletres imaginades, en una cal·ligrafia a partir de formes de cossos humans. Ideats com pintura o treballs gràfics, més endavant han donat lloc a obres tridimensionals.
Des de 2004, treballa al projecte «Cosmografia Gayhane», que presenta una barreja de les cultures oriental i occidental. El projecte gira al voltant d'una de les peculiaritats de la vida nocturna berlinesa: les festes gais i lèsbiques turques Gayhane al club berlinès «SO 36», un dels rars llocs d'encontres de la comunitat LGBT turca de Berlín, «la major metropoli turca l'oest d'Istanbul». Schmidt combina retrats fotogràfics de participants amb els seus signes morfogràfics, una cal·ligrafia il·lisible, inspirada de la cal·ligrafia àraba. A més, el 2007 col·labora amb un grup de breakdancers a Nova York, el New York Breakdancers Project.

## Exposicions

* 1987: Vés-Vie-Lu, Kunstverein Geheim, Hamburg
* 1992: Galerie Graf & Schelble, Basilea
* 1994: Morphogramme, städtisches Museum Flensburg
* 1997: 26 Morphogramme eines jungen Mannes (26 Morfogrames d'un home jove), Galerie ACUD, Berlín.
* 2006: Gayhane, Ebene+14, Hamburg
* 2008: Kosmographie Gayhane, Casal alemanya a la Universitat de Nova York
* 2008: Reconstrucció!, 10è Portes Obertes, València
* 2015: Diversity and Strength – Photographs of Women in India, India International Centre, Neu-Delhi, Indien
* 2015: MONSIEUR VUONG, Galerie der Kunststiftung K52, Berlin
* 2016: Frauen in Indien: Stärke und Vielfalt, Galerie Schwartzsche Villa, Berlin
* 2016: BREAKIN' THE CITY, VHS-Photogalerie, Stuttgart
* 2016: Topografie und Mythos (con Tuguldur Yondonjamts), Galerie der Kunststiftung K52, Berlin
* 2017: INDIA WOMEN, VHS-Photogalerie, Stuttgart
* 2018: Deutschland in Vietnam, Deutsches Haus Ho Chi Minh City, Ho-Chi-Minh-Stadt

## Bibliografia

* Klaus Schmidt - Morphogramme, Kunstverein Flensburg, Flensburg 1994.
* Nicolaus Schmidt, «Breakin'the City» Arxivat 2012-09-29 a Wayback Machine., Ed. Kerber, Bielefeld, 2010, ISBN 978-3-86678-453-6.
* Nicolaus Schmidt, «Die Ausmalung des Kappelner Rathaussaales 1937 - die andere Seite der Biografie des Gerhart Bettermann», Kunstgeschichte. Texte zur Diskussion, octubre 2011
* Nicolaus Schmidt, Astor Place • Broadway • New York, Kerber Verlag, Bielefeld 2013, ISBN 978-3-86678-806-0.
* Priyanka Dubey, Nicolaus Schmidt: INDIA • WOMEN. Hrsg.: Doreet LeVitte-Harten, Kerber Verlag, Bielefeld 2014, ISBN 978-3-86678-990-6
* Nicolaus Schmidt: Arnis. 1667 – 2017. Die kleinste Stadt Deutschlands. Wachholtz-Verlag, 2017, ISBN 978-3-933862-49-5
* Nicolaus Schmidt: Deutsch-vietnamesische Biografien als Spiegel der Geschichte, Kerber Verlag, Bielefeld 2018, ISBN 978-3-7356-0484-2

## Referències

* ↑ art-site.de Web del Kunstverein auf dem Prenzlauer Berg (Associació d'art al Prenzlauer Berg)
* ↑ «Cerro Rico Aktion 14.08.1982-05.09.1982» (alemany), Hamburgkunstaspekte.de [consulta el 18 de setembre de 2013]
* ↑ Acció Cerro Rico Arxivat 2008-12-01 a Wayback Machine. imatges de l'acció al web personal de l'artista
* ↑ «El Cabanyal pierde su alma», El Levante, 6 de novembre de 2008
* ↑ Peter Schwanewilms, «Gayhane», Deutsches Haus at New York University (Casal alemany a la Universitat de New York)
* ↑ «Nicolaus Schmidt» Arxivat 2016-03-04 a Wayback Machine., Fitxa biogràfica al web de BBK-Kulturwerk, [consulta el 18 de septembre de 2013]